Diari Oficial de la Generalitat Valenciana


Sumari del DOGV 6170, del 22-12-2009 (2009/14048)

RESOLUCIÓ de 27 d'octubre de 2009, de la Direcció General per al Canvi Climàtic, per la qual s'acorda inscriure en el Registre del Sistema Comunitari de Gestió i Auditoria Mediambientals (EMAS) el Reial Club Nàutic Calp.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6170

Data del DOGV
:   22-12-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/14936


Data del document
:   27-10-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * empresa privada

RESOLUCIÓ de 27 d'octubre de 2009, de la Direcció General per al Canvi Climàtic, per la qual s'acorda inscriure en el Registre del Sistema Comunitari de Gestió i Auditoria Mediambientals (EMAS) el Reial Club Nàutic Calp. [2009/14653]  
Vista la sol·licitud presentada pel Reial Club Nàutic Calp s'emet la següent resolució de conformitat amb els següents,  
Antecedents de fet  
Primer. Amb data 20 d'octubre de 2009 té entrada en el Registre Auxiliar del Centre de Tecnologies Netes sol·licitud d'inscripció en el sistema comunitari de gestió i auditoria ambientals, conforme al Reglament EMAS, del Sr. José Joaquín Mas Tent, en representació del Reial Club Nàutic Calp, amb l'abast de les activitats de gestió de les seues instal·lacions, incloent el varador, els aiguamolls i aigua arrecerada, les oficines, l'edifici social, l'escola de vela, els vials i l'accés, la sauna i el gimnàs i l'edifici comercial.  
Segon. La sol·licitud d'inscripció està acompanyada per la documentació complementària exigida per la normativa aplicable, i per la corresponent declaració ambiental corresponent a l'any 2008, validada pel verificador ambiental Tüv Rheinland Iberica Inspection, Certification Testing, acreditat per Enac amb el núm. ES-V-0010.  
Als anteriors fets s'apliquen els següents,  
Fonaments de dret  
Primer. Mitjançant el Reial decret 85/1996, de 26 de gener, s'estableixen les normes per a l'aplicació del Reglament (CEE) 1836/1993 del Consell, de 29 de juny, pel qual es permet que les empreses del sector industrial s'adherisquen amb caràcter voluntari a un sistema comunitari de gestió i auditoria ambientals.  
Segon. El Govern Valencià, mitjançant el Decret 28/1998, de 20 de març, designa la Direcció General de Qualitat Ambiental com a organisme competent, en l'àmbit de la Comunitat Valenciana, per a realitzar les comeses i efectuar les funcions a què es refereix el Reglament comunitari esmentat i per Ordre de 5 de març de 1999, de la Conselleria de Medi Ambient, es crea i regula el Registre de Centres de la Comunitat Valenciana, que tenen implantat un sistema de gestió ambiental d'acord amb els requisits del Reglament EMAS.  
Tercer. El Reglament (CE) núm. 761/2001, de 19 de març de 2001, que deroga el Reglament (CEE) 1836/1993, estableix un sistema comunitari de gestió i auditoria ambientals (EMAS) que permet la participació amb caràcter voluntari de les organitzacions, per a l'avaluació i millora del comportament ambiental i la difusió de la informació.  
Quart. El Reglament (CE) núm. 196/2006, de 4 de febrer de 2006, modifica l'annex I del Reglament (CE) núm. 761/2001 per a tenir en compte la norma europea en ISO 14257:2004.   
Cinqué. En l'àmbit de la Comunitat Valenciana, mitjançant el Decret 12/2009, de 27 d'agost, s'assignen a la Conselleria de Medi Ambient, Aigua, Urbanisme i Habitatge les competències en matèria de medi ambient. Al seu torn, i d'acord amb l'article 26 del Decret 92/2007, de 6 de juliol, la Direcció General per al Canvi Climàtic exerceix les funcions en matèria de control de la contaminació. Pel Decret 139/2009, de 18 de setembre, s'aprova el Reglament orgànic i funcional de l'esmentada Conselleria i, de conformitat amb el Decret 144/2005, de 4 d'octubre, pel qual es crea el Centre de Tecnologies Netes, correspon a l'Àrea del Centre de Tecnologies Netes la creació, actualització i manteniment del Registre de Centres que tinguen implantat un sistema de gestió ambiental conforme al Reglament EMAS a la Comunitat Valenciana.  
Sisé. De conformitat amb l'ordre esmentada i el Reglament (CE) núm. 761/2001 poden ser objecte d'inscripció en el Registre els centres i les organitzacions de la Comunitat Valenciana que tinguen implantat i operatiu un sistema de gestió ambiental, d'acord amb el Reglament comunitari, i disposen de la declaració ambiental validada per verificador ambiental acreditat  
Vist el que antecedeix, com també l'informe-proposta de l'Àrea del Centre de Tecnologies Netes, fent ús de les atribucions que em confereix el Reglament orgànic i funcional d'aquesta Conselleria, resolc:  
Inscriure en el Registre Comunitari de Gestió i Auditoria Mediambientals, (EMAS), conforme al Reglament (CE) 761/2001, modificat parcialment pel Reglament (CE) 196/2006, el Reial Club Nàutic Calp, per a les activitats de gestió de les seues instal·lacions, incloent el varador, els aiguamolls i aigua arrecerada, les oficines, l'edifici social, l'escola de vela, els vials i l'accés, la sauna, el gimnàs i l'edifici comercial, amb el número de registre:  
ES-CV-000033  
Segons el que disposa el punt 3.4 de l'annex III i el punt 5.6 de l'annex V del Reglament (CE) 761/2001, la declaració ambiental ha de ser actualitzada i validada anualment.   
De la mateixa manera, segons s'indica en el punt 2.9 de l'annex II del Reglament (CE) 761/2001, tots els elements del sistema de gestió ambiental han de ser revisats en un període no superior a 36 mesos, és a dir, abans del 28 de juliol del 2012, i posteriorment ha de presentar-se la nova declaració ambiental validada davant d'aquesta Direcció General, segons el que disposa el punt 5.6 de l'annex V de l'esmentat Reglament.  
Contra aquesta resolució, que no posa fi a la via administrativa, es pot presentar recurs d'alçada davant de la Secretaria Autonòmica de la Conselleria de Medi Ambient, Aigua, Urbanisme i Habitatge, en el termini d'un mes des de l'endemà de la notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener  
Paterna, 27 d'octubre de 2009.- El director general per al Canvi Climàtic: Jorge Lamparero Lázaro.